Ab tak, "Gotham" main...
-Jisay tum aam kehtay ho. -Aye!
Woh sirf tumhaaray dimaagh ka jail hai. Bang!
Utho.
Tum hamaara peechha kar rahi thi.
-Tum isay jaanti ho? -Yeh meri maa hai.
Isabella ki maut nay sab badal diya hai, aur main mazeed yeh sab nahin kar sakta.
Nahin! Ed, main tumhein jaanay nahin doonga!
Main usay maarna nahin chaahta.
Main usay barbaad karna chaahta hoon.
Tetch nay usay uss raat haspataal main infect kiya tha.
-Qasam khaao ke tum usay zinda laaogay. -Qasam khaata hoon.
Shaadi ke baad, main aur Mario Gotham say jaa rahay hain.
Main tumsay kabhi dobaara nahin miloongi.
Lee, tum uss say shaadi nahin kar sakti!
Yahaan say dafa hojaao!
Phir anjaam aayega, jab woh saltanat, Khuda ke hawaalay kardega. Father ke,
saari baadshaahat tabaah karnay ke baad.
Aakhri dushman jisay tabaah karna hai, woh maut hai.
In nomine Patris et Filii Tu y Santos.
-Ameen. -Ameen.
Jim. Tum yahaan kya kar rahay ho bhae?
Agar Falcone nay tumhein daikh liya, tou Khuda hi jaanay woh kya karega.
Mujhay woh karna para, Harv.
Woh infected tha. Woh usay maar daita. Jaaez qatal tha.
Woh qaanoon hai. Yeh khaandaan hai.
Aadmi apnay baitay ko dafna raha hai, Lee apnay shauhar ko dafna rahi hai.
Main chaahta tha ke...pata nahin.
Kya chaahtay thay? Maafi maangna?
Maazi ke baaray main baat karna?
Yeh uss keliye koi waqt aur jagaah nahin. Chalo.
Edward baat kar raha hoon. Message chhordo.
Ya nahin chhoro. Koi farq nahin parta.
-Hello! -Kya?
Mayor, media, conference room main jama hogayi hai.
Woh aap ki haaziri ki darkhwaast kar rahay hain.
-Media? Kyun? -Naye numbers aachukay hain.
Theek hai. Aanay do gidhon ko.
Aray, aagaye yeh.
Poora board aasmaan par hai.
Haan, naukriyaan barh gayi hain, market urooj par hai.
Jurm bohot, bohot neechay. Aap nay kar dikhaaya.
Pal ke mazay lein, sir.
Maazrat. Jagaah dein. Raasta dein.
Aap iss sab ke laaeq hain, Mr Mayor.
Mujhay sach main lagta hai ke hamein iss achi khabar say foran faida laina chahiye.
Tum aik hushyaar aadmi ho, Tarquin, par kaash Ed yahaan hota.
Mera kaam, deputy chief of staff ke taur par, aap ki khidmat karna hai,
bilkul usi josh aur hushyaari ke saath, jaisay Mr Nygma kartay.
Aap sab ke aanay ka bohot shukriya.
Shukriya, sab log. Bob, khushi hui tumhein daikh kar. Bill, khayaal rakhna.
-Margaret Hearst. Usay jaantay hain? -Zaahir hai.
Jab main nay inn numbers ko aatay daikha,
main nay socha ke Margaret say behtar kon hoga,
jo hamein iss ka faida uthaanay main madad kar sakay.
Poora sheher, balkay nahin, poora mulk, uss ka show daikhta hai.
Woh aap ko aik naye darjay par leja sakti hai.
Aap ki meeraas ko qaumi taur par mustehkam kar sakti hai.
"Qaumi taur par?"
Woh meray daftar main hai, aur woh aap say milnay ko betaab hai.
Usay abhi mana kardiya, tou woh waapis nahin aayegi, kabhi bhi nahin.
Kya kehtay hain?
Meray baal kaisay lag rahay hain?
Umeed hai tumhein bura nahin laga hoga. Main khud andar aagaya.
Tumhein kya chaahiye?
Main yahaan aik paighambar ke taur par aaya hoon.
Theek hai, main sun raha hoon.
Tum nay garbar kardi, Jim.
Don ke baitay ko maar diya. Uss ki haalat buri hai.
Main nay usay pehlay kabhi aisay haal main nahin daikha.
-Main uss say baat karna chaahta hoon. -Aray nahin, ab bohot dair hochuki hai.
Kuch hi waqt ki baat hai, iss say pehlay ke woh ishaara karay
tumhaaray... dimaagh main goli daalnay keliye.
Tum koshish kar saktay ho.
Main koshish nahin karta. Aur main kabhi nahin rukta.
Tumhein meray aanay say bekhabar hogay. Aur tumhein kuch mehsoos bhi nahin hoga.
Agar hamein uss say pehlay, baat karnay ka mauqa naa milay,
tou tumhein jaanna bohot acha laga. Tum aik achay banday ho.
Aur, Mario par nishaana acha maara. Mujhay kabhi woh pasand nahin tha.
Achi jagaah hai.
-Puraanay kapray kyun waisay? -Aap waapis kyun aayi hain?
Tum say milnay, zaahir hai.
Ab kyun?
Mujh say milnay keliye 11 saal intizaar kyun kiya?
Sahi. 11 saal.
Aap nay daikha bhi nahin ke main theek hoon ya nahin.
Main kya keh sakti hoon?
Mujhay maaf kardo.
Tumhein andaaza bhi nahin ke main nay kitni dafa tumharay baaray main socha hai.
Kitni dafa, ammi?
Mujhay jaana para tha. Meray paas aur koi chaara nahin tha.
Woh yateem khaana, jahaan main nay tumhein chhora tha?
Woh woh hi hai, jahaan mujhay chhora gaya tha. Pata nahin kis nay.
St. Maria's. Mujhay apna naam wahin say mila.
Main wahaan sarkon par bari hui.
Tum bhi sarkon par hi paida hui.
Mera baap kon hai?
Woh baccha tumhaara boyfriend tou nahin, hai na?
-Aap ko jaana chaahiye. -Ruko, main bewaqoof thi. Theek hai na?
Main qaanooni maslon main par gayi thi.
Mujhay jaana tha, warna woh mujhay jail lejaatay.
Mujhay bhaagna para tha, aur bohot taizi say.
Aur aik 5 saal ki bacchi ke saath aap taiz nahin bhaag saktay.
Sirf aik 5 saal ki bacchi nahin.
Aap ki 5 saal ki bacchi.
Aap ki baiti.
Woh aik ghalat faisla tha. Theek hai na?
Main sirf yahan aakar tumhen batana chahti thi ke main tum say pyaar karti hoon.
Aur mujhay maaf kardo.
Theek hai phir. Bohot maza aaya. Khuda haafiz.
-Selina... -Alvidah.
Mayor, yeh Miss Hearst hain.
Shaayed sach main aap nay kamaal kar dikhaaya, Mr Cobblepot.
Ya shaayed,
aap jaantay hain logon ko sirf woh dikhana jo woh daikhna chaahtay hain.
Kisi bhi haal main, mera iraada aap ke dimaagh main ghusnay ka hai,
aur jo mujhay milay, usay Gotham ke shehriyon ke saath baantay ka hai.
-Aap ko iss say koi masla hai? -Aray rehnay dein.
Phir, meray khayaal say yeh interview,
yahaan City Hall main, Jummay ko hona chaahiye, live.
Asal main, main chaahta hoon ke yeh ghar par ho...
Iss Jumma, warna kabhi nahin.
Main aap ko sach bataaongi, Mr Mayor. Mujhay aap kuch khaas pasand nahin.
Main khud ko rokoongi nahin.
Meray saamayeen ko sach chaahiye hota hai, aur main unhein woh hi doongi.
Sach meray number main hai, Ms Hearst.
Phir Jumma miltay hain.
Gotham apnay mayor ko daikhega... jo woh sach main hai.
Gehraayi tak dhoondna. Meray paas kuch chhupaanay ko nahin hai!
Melanie Blake.
Kal rat rail ki patriyon par ghoomti mili, kapron ke baghair.
Woh thori dair main hi gir gayi,
aur coronary failure ki wajaah say ambulance main mar gayi.
Patriyon par aanay say kuch waqt pehlay,
kisi nay isay aik zor ka bijli ka jhatka diya.
Zakham ki gehraayi ke mutaabiq,
meray khayaal say, asal main,
hazaaro volt ka jhatka, iss bechaari larki ko diya gaya tha.
-Tashaddud? -Shaayed.
-Iss nay marnay say pehlay kuch kaha? -Nahin.
Iss par chhuri say bhi waar hua tha?
Melanie par teen din pehlay uss ke boyfriend nay waar kiya tha.
Uss ki maut ambulance main hogayi thi.
Ruko, kya?
Do din pehlay, iss larki ko murda khaana legaye thay, murda.
Aur phir bhi, kal raat, yeh rail ki patriyon par chal rahi thi,
Iss ke dimaagh main dus hazaar volt ka jhatka lagnay ke baad?
Koi ab Gotham main marta nahin kya?
Kya yeh mumkin hai ke woh mari naa ho aur bas murda khaanay say chali gayi ho?
Aaj kal main naamumkin tou kehta hi nahin. Bohot hi mushkil hai.
-Murda khaana. -Murda khaana nahin hai, motel hai.
Harvey!
Acting captain ke taur par, main hukum karti hoon,
ke Detective Gordon ko giriftaar kiya jaaye...
meray shauhar ke qatal keliye.
Lee, please.
Please? Please kya?
Tumhein usay maarnay ki zaroorat nahin thi.
Dr Thompkins, agar mujhay ijaazat ho, aap ke shauhar nay aik drug liya tha...
Nathaniel Barnes bhi usi virus say infect hua tha.
Woh zinda hai. Jim nay uss ki zindagi bakhsh di.
Aur phir bhi, is nay Mario ko goli maardi, uss ke shaadi ke din par.
Asli virus tum ho Jim.
Tum logon ki zindagi main ghus jaatay ho, jab tak tum unhein barbaad kardo.
Abhi baat khatam nahin hui.
-Abbu? -Meri madad karo.
Ya Khuda.
Zaahir hai. Kaisay?
Uss par bharosa nahin kar saktay.
Kis par?
Aap ko itni dair say paraishan karnay keliye maazrat, Mr Mayor.
Jee. Kya hua?
Kisi nay qabristaan main ghus kar, aap ke abbu ki qabar khod di.
GCPD.
Aap yahaan ke raat ke manager hain, Mr Pollard?
Dwight bulaayein, jee bilkul. Kuch masla hua hai?
Sirf agar tum yahaan say murda logon ka baahir jaana, masla kehtay ho.
-Kya? -Melanie Blake.
-Woh yahaan do din pehlay aayi thi. -Haan.
Chhuri say maari gayi. Drawer 12.
Yeh sahi nahin hai.
Woh kyunkay woh ME slab main hai. Murda, dobaara.
Kya?
Yahaan par koi security camera hain? Guards?
Nahin, hamein unn ki zaroorat nahin hoti. Yahaan kabhi kuch nahin hota.
Sorry.
-Tumhein ghabraahat horahi hai, Jim? -Sab theek hai.
Tumhein kuch kehna hai?
Nahin. Yahaan ruktay hain. Daikhtay hain yeh Dwight hamein kahaan lejaata hai.
Main samjha nahin.
Yeh Court of Owls keliye itna zaroori kyun hai?
Yeh sirf aik show piece hai.
Pata nahin. Log iss ki hifaazat kartay huay maray hain.
Tou hum isay chhupa dein, isay apnay faiday keliye rakhein,
agar woh dobaara hamaaray peechhay aayein.
Shaayed ghaar main.
Ms Kyle. Aayein aayein.
Tou aap yahaan khairiyat?
Main sirf yeh yahaan Selina keliye chhor rahi thi.
Andar aayein.
Please rukein.
Hum aap ka kal keliye shukriya ada karna chaahtay thay.
Main nahin ruk sakti. Mujhay train pakarni hai.
Meherbaani yeh uss tak pohncha daina.
Agar aap ko bura naa lagay tou iss dabbay main kya hai?
Kuch cheezein jo main nay rakhi thi, jab main Gotham main thi.
Aap yeh Selina ko khud nahin daina chaaheingi?
Main nay uss say baat karnay ki koshish ki.
Woh bohot ghussa hai. Naa ke iss main uss ki koi ghalti hai.
Please, bas daikhna ke usay yeh mil jaaye.
Ms. Kyle? Mujhay apna khaandaan bohot yaad aata hai, tou meri baat sunein.
Meherbaani karke abhi mat jaayein.
Main jaanta hoon woh kahaan hai. Mujhay uss say baat karnay dein.
Theek hai, shukriya. Yeh mazeed behtar hota hi jaata hai.
Socho Dwight Pollard, murda khaanay say pehlay, kahaan kaam karta tha?
Indian Hill.
Tumhein kaisay pata?
Gotham main murday aur kahaan zinda hotay hain?
Police aayi thi, bewaqoof. Woh kaisay nikli? Khair chhoro.
Mujhay adday par pohnchna hai. Tumhaaray paas baad main aata hoon.
Kya hum usay abhi hi pakar lein?
Nahin, main jaanna chaahta hoon woh kahaan jaa raha hai.
Laash ke muaaenay main aaya ke Mario main virus tha.
Mario mera baita tha.
Chaahay woh bimaar tha ya nahin, iss say mujhay koi farq nahin parta.
Gordon nay uss ki jaan li hai.
Aap kya karnay waalay hain?
Main Jim Gordon ki parwaah karta tha.
Kuch tarha say, woh meray baitay jaisa tha, Mario say bhi ziyaada.
Uss ki zindagi main loonga. Yeh qudrat ka qaanoon hai.
Khoon keliye khoon.
Main uss say nafrat karti hoon. Khuda, main uss say nafrat karti hoon.
Meri zindagi main jo kuch bura hua hai, woh uss ki wajaah say hua hai.
Agar Gordon marta hai, yeh bhoj hum dono ko uthaana hoga.
Mujhay aisay bhoj ki aadat hai. Tumhein nahin.
Woh meray haathon say marega, tumhaaray nahin.
Lekin yeh kuch aisa hai, jis ke saath tumhein zindagi bhar rehna hoga.
Tum reh sakti ho?
-Yeh kya hai? -Tumhaari ammi yeh meray ghar laayi thi.
Isay wahin rakh do. Main baad main dekh loongi.
Selina...
Main jaanta hoon ke tum nay apni ammi say milnay keliye kitna intizaar kiya hai.
Main soch bhi nahin sakta ke tum kya mehsoos kar rahi hogi.
Unhon nay mujhay yahaan chhor diya, Bruce, akailay.
Tum sahi keh rahi ho. Maaf karna bohot mushkil hai.
Shaayed yeh hum sab ki zindagi ka sab say mushkil kaam hai.
Par woh koshish kar rahi hain.
Aur shaayed yeh tumhaara waahid mauqa ho, koshish karnay ka.
Woh aik chor hain. Tumhein nazar nahin aata?
Woh phir bhi tumhaari ammi hain.
Unhein abhi duur karo, aur shaayed tum unn say kabhi waapis naa daikho.
-Theek hai. Ajeeb. -Par ghair qaanooni nahin.
Theek hai. Ziyaada ajeeb.
Iss sheher ke log, ghulaam hain.
Daikho, woh roz uthtay hain, aur kaam par jaatay hain,
taakay woh apnay tax bhar sakein, aur doosray udhaar.
Daikho, woh us main yaqeen kar letay hain, jo akhbaar unhein bataatay hain.
Woh uss say dartay hain, jo siyaasatdaan unn say kehtay hain.
Daikho, unn par zehni dabaao hai,
aur phir bhi... woh iss baaray main kuch nahin kartay!
-Kuch bhi nahin! -Haan! Kuch bhi nahin!
Par koi aisa tha, jo samajhta tha.
Koi aisa jis nay aawaaz uthaayi, jo khara hua, qaidiyon, katputliyaan keliye.
Aik aadmi jisay koi dar nahin tha.
Hello, Gotham City!
Hum, Maniax hain.
Aur main Jerome, hamaaray chhotay gang ka sarbaraah.
Hum yahaan daanaayi aur umeed ka paighaam phailaanay aaye hain.
-Kuch logon ko koi tameez nahin hoti. -Haan!
Tum sab qaidi ho.
Jisay tum aam kehtay ho,
Woh sirf tumhaaray dimaagh ka jail hai, jo tumhein daikhnay say rokta hai...
ke tum sirf aik chunnay munnay cog ho, aik bari paagalon waali machine ke. Utho!
Jaanay ka waqt aagaya hai.
Par fikar mat karna. Hum jald waapis aayeingay.
Dil thaam ke rakhna doston.
-Kyunkay tum nay abhi kuch nahin daikha! -Kyunkay tum nay abhi kuch nahin daikha!
Theek hai! Show khatam hogaya! Ghar jaanay ka waqt hogaya hai.
GCPD.
Chalo!
Chalo.
Dwight dikh raha hai?
Woh yaqeenan aakhir main clown car main charha hoga.
Murda ko dobaara zinda karna, hamein iss...
-Aray, nahin. -Kya?
Yahaan!
Woh kon hai bhae!?
Victor Zsasz hai. Falcone nay isay mujhay maarnay keliye bhaija hai.
Acha hota, agar tum mujhay yeh pehlay bata daitay!
Woh sirf meray peechhay hai. Zsasz iss maamlay main bohot paishaawaraana hai.
Yahaan phansay huay, Kisi hifaazat ke baghair.
Mujhay jagaah badalni hogi. Mujhay baad main dhoondna.
Ruko, Jim.
Abay yaar.
Sab baahir niklo! Yeh jagaah mehfooz nahin ha!
-Aye, yeh aadmi kon hai? -Kya tum behray ho? Yahaan say niklo bas!
Yeh hona hi hai, Jim. Isay maan lo.
Tum achay say bhaagay thay. Tumhein yeh jaanna chaahiye.
Tumhein saalgiraah mubaarak ho.
Kon hai wahaan?
-Abbu? -Tumhein saalgiraah mubaarak ho.
Abbu. Main aap ki kaisay madad karoon? Main kya kar sakta hoon?
Mujhay dhoondo, meray baitay.
Main tab tak aram nahin kar sakta, jab tak main wapis zameen ke andar na chala jaaon.
-Uss par bharosa nahin kar saktay! -Kis par?
Isabella hamaaray saath hai. Qatal ki kahaaniyaan sunaati hai.
Buri chaalein sochi jaa rahi hain, meray baitay. Uss par bharosa mat karo!
-Kis par? -Jis ki saalgiraah hai.
Tum apnay shauhar ke baaray main jaanna chaahti ho? Kya woh aik bimaar paagal tha?
Kya woh tumhein maar daita?
Main tumhein yeh bata sakta hoon,
mujhay apni zindagi main kabhi iss say behtar mehsoos nahin hua.
Sab kuch saaf hai, ziyaada mazboot. Ziyaada tawajjah markooz.
Abhi bhi, main yeh sab apni nason main mehsoos kar sakta hoon.
Mera jism dobaara sahi horaha hai.
Tou, Mario aik aam zindagi guzaar sakta tha, uss ke saath bhi.
Hamein ilaaj dhoondnay ka waqt mil sakta tha.
Jim ko usay maarnay ki zaroorat nahin thi.
Ilaaj? Yeh virus aik bimaari nahin hai. Yeh taryaaq hai.
Yeh virus sab say achi cheez hai jo meray saath hui hai.
Mujhay kisi ilaaj ki zaroorat nahin hai.
Qaatil, chor, rapist.
James Gordon unn main say aik hai.
Jab main yahaan say baahir nikloonga, aur yaqeen maano, main zaroor nikloonga.
Woh pehla hoga, jis ka main faisla sunaaonga.
Woh aur doosray saaray insaani kachray, jinhonay iss sheher ko ghanda kardiya hai.
Sab ko giriftaar aur mujrim qaraar kiya jaayega aur phaansi di jaayegi.
Main Gotham ko saaf karoonga, aur bequsoor mera shukkar ada kareingay!
Unn ka haafiz!
Unn ka executioner.
Jaanti hoon, aur iss main sab say achi baat,
woh nakli painting, abhi bhi galleri main lagi hui hai.
Shaayed hum kisi aur baaray main baat karein,
siwaaye aap ke puraanay, ghair qaanooni kaarnaamon ke, Ms. Kyle.
Aray, sorry, Alfred.
Khaana bohot acha tha. Tum kamaal ke baawarchi ho.
Behadh shukriya, miss.
Yeh kamaal ka hai, yeh waala. Daayaan haath bhi acha hai.
Aasaan shikaar hai magar.
Behadh shukriya, gustaakh bandar.
Aray, bechaaray. Idhar aao.
Waisay main samajh gayi, jo tum keh rahi ho.
Aray, waah, bohot mazaahiya. Sach main.
Shukriya. Behadh shukriya iss keliye.
Chalo, mujhay jaana chaahiye.
Dair hogayi hai. Ruk jaayein.
Alfred aap ko subha aap ke hotel chhor aayega.
Tum bohot achay ho.
Mr Mayor?
Agar tum strong coffee nahin laa rahi,
ya tumhaaray paas meray baap ki laash ke bachay huay hisson ki malumat nahin hai...
Yahaan say chali jaao.
-Haan, par... -Tumhein saalgiraah mubaarak ho.
Tumhein saalgiraah mubaarak ho.
Tumhein saalgiraah mubaarak ho, pyaaray Tarquin.
-Jis ki saalgiraah hai. -Tumhein saalgiraah mubaarak ho.
Jahaan panaah. Kya main aap ki madad kar sakta hoon?
Kyun? Tum aisa kyun karogay?
Aap kya keh rahay hain? Yeh kya hai?
Tum aik beghairat aadmi ho!
Tum kya chaal chal rahay ho? Kya chal raha hai?
Tum kis ke saath kaam kar rahay ho?!
Main bekhabar hoon. Daikhain, aap thak gaye hain.
Aap kayi din say nahin soye. Aap nay mushkil say...
Mr Stemmel? TV crew tayyaar hai. Interview ka waqt hogaya hai.
Kya aap nay mayor ko daikha hai?
Carmine, mana kardein.
-Kyun? -Main Barnes say mili.
Virus uss par poori tarha say haavi hogaya hai. Woh paagal hai.
-Tum Gordon ko kyun bachaana chaahti ho? -Meherbaani, bas mana kardein.
Tum nay kaha tum uss say nafrat karti ho. Woh sach nahin tha, hai na?
Mana kardein, foran!
Tum nafrat aur badlay ki baat karti ho,
par woh sirf aik naqaab hai, usay chhupaanay keliye,
jis say tumhein sach main dar lagta hai.
Tum abhi bhi James Gordon say pyaar karti ho.
-Woh kahaan hai? Kuch hi minute reh gaye. -Woh usay dhoond rahay hain.
-Tou aur sahi say dhoondo. -Yeh raha!
Maazrat, mujhay dair hogayi. Mayor ke kaam.
Mr Mayor, yeh aik pin hai...
Mujhay umeed hai aap tayyaar hain, Mr, Mayor. Dunya daikh rahi hai.
Aur hum live hongay. Teen, do...
Mayor Cobblepot, jaisay Gotham apni taraqqi ka maza leraha hai...
naukriyaan barhnay main, aur kaamyaabi main,
yeh saath hi saath, taareekh main, apnay sab say mehfooz haal main hai.
Aur yaqeenan sab soch rahay hain, "Uss nay yeh kaisay kiya?"
Tou...
Aray, aye! Tumhein bhi hello.
Tum nay yeh tou nahin socha
ke tum aasaani say mujh say peechha chura sakogay?
Mujhay laga ke hamein shaayed kuch thora aur zordaar chaahiye hoga.
Tou, tum nay mujhay Zsasz ke baaray main kyun nahin bataaya?
-Yeh mera masla hai, tumhaara nahin. -Acha?
Yeh thori bewaqoofaana baat hai,
yeh dekhtay huay ke kesay main ziyada tar, tumhaaray saath khara hota hoon.
Kya chal raha hai?
Phaink do, Jim. Aaj tumhaara marnay ka waqt hai. Iss ka nahin.
Iss ki mat sunna, Jim. Isay goli maar do, foran!
Sukoon rakho, Zsasz. Kaam mansookh hogaya hai.
-Tum ghar jaa saktay ho. -Theek hai, boss.
Mujhay maaf kardein.
Agar meray oopar hota, tum mar chukay hotay.
Tou, aik aajiz chhotay chhotay kaam karnay waalay larkay say,
baawarchi khaanay main kaam karnay waalay say lekar,
naam nihaad "Gotham ke Badshaah" tak,
kehtay hain ke bohot log maray hain, taakay aap ubhar sakein.
Barhi charhi hui baat. Logon ko afwaah banaana bohot pasand hai.
Par aap Arkham mai qatal keliye gaye thay, paagal logon ka jail.
Main nay sheher ko bachaaya tha, uss sanki say, Theo Galavan.
Koi isay qatal bulaata hai. Doosray aawaam ki khidmat.
Aur aap ki jail say mutnaazeya rihaayi ke baad,
aap apnay baap say milay, Elijah Van Dahl.
Aik aadmi, jis ki shanaakht aap ki ammi nay aap say chhupa kar rakhi.
-Ya Khuda. -Haan, aap bohot paraishaan hongay.
Kya? Haan.
Woh bhi shaki haalaat main maray.
Unn ki biwi aur sautailay bacchay bhi kuch waqt main ghaayeb hogaye.
-Mujhay jaana hoga. -Kyun?
Kya isliye kyunkay uss afwaah main sacchaayi hai,
ke aap nay unhein marwa diya, apnay abbu ki jaaedaad keliye?
Ab...ab...abbu, abbu rukein.
-Kya aap theek hain, Mr Mayor? -Main theek hoon. Bohot acha hoon.
Main kyun theek nahin honga?
Gotham aur America ke logon ko sacchaayi chaahiye.
Log gaye bhaar main.
Abbu, rukein!
Abbu?
Ya Khuda.
Nahin. Nahin.
Bohot kamaal ka kaam kiya.
-Uss nay maan liya? -Bilkul, poori tarha say, chaal kaamyaab.
Aawaaz bilkul sahi nahin thi. Lekin woh tou...
Shaabaash, larkon.
Penguin ka saaray mulk ke saamnay TV par dimaagh kharaab hogaya.
Bilkul waisa, jaisa tum nay kaha tha.
Sab kuch sirf ishaaray ki taaqat hai.
Aur sahi kaan main baat daalnay ki.
Jo main kahoon, woh karo, aur tum aglay chief of staff hogay.
Uss say kaho, "Main abhi bhi udaas hoon."
Margaret Hearse daftar main, aap ka intizaar kar rahi hai.
Aur uss ke baap ke baaray main jo main nay bataaya, bilkul woh hi kehna bhoolna mat.
Tum nay yeh laashein police keliye kyun nahin chhor di?
-Usay giriftaar karwa lo. -Yeh bohot aasaan hai, Tabitha.
Main chaahta hoon yeh aahista aur dardnaak maut ho.
Hazaaron gehray zakham.
Pehlay hum uss ka dimaagh laingay...
Phir, jo hissa mujhay pasand hai.
Hum uss ki mumlikat tabaah karke, khud keliye leleingay.
Aur phir, jab yeh parinda, zakhmi aur akaila hoga,
hum insaaniyat waali cheez kareingay, usay yahaan say riha kar deingay.
Agar main aap keliye kuch kar sakta hoon, Ms Kyle,
tou meherbaani, poochhnay say hichkichaayega nahin.
Yahaan ruko.
-Kya hua? -Bas ruko.
Tumhein kya laga? Ke main tumhein dhoond nahin paaonga?
Main kal hi waapis aarahi thi.
Meray paisay, kahaan hai?
-Aik laakh. -Meray paas tumhaaray paisay nahin hain.
Mujhay kya karna hoga? Tumhein peet kar, tum say paisay nikaaloon, ya mujhay...
-Inhein akaila chhordo! -Main nay tum say baahir rehnay ko kaha!
-Yeh kon hai? -Koi bhi nahin.
-Hum tumhaaray paisay laa saktay hain. -Aisa hai kya?
Kis say? Uss aadmi say jis nay tumhein Rolls Royce main chhora?
Koi aik apna munh kholo. Ameer aadmi kon hai?
Ammi...
Isay akaila chhor do.
Mujhay umeed hai ke isay pata hai ke tum kitni jhooti makkar ho, Maria.
Bruce tumhein paisay dedega. Woh mera acha dost hai.
-Zara sukoon rakhogay? -Bruce Wayne?
Acha tou, yeh sab badal daita hai. Sau hazaar main kyun maan loon?
Shaayed main uss say milnay jaaon, usay tumhaaray baaray main sab bataaon.
Woh kon tha?
Woh mera maazi waapis aaya tha, mujhay saza dainay keliye.
Kya aap iss ki wajaah say pehlay Gotham say gayi?
Tumhein samajh nahin aayega.
Hamein tumhaaray doston ko khabardaar karna hoga.
Cole aisa aadmi nahin, jis ke saath panga liya jaa sakay.
Shaabaash, ammi.
-Kya tumhaara kisi nay peechha kiya? -Nahin, nahin. Tumhaara shukriya.
Larki kaisay bhaagi? Tum nay police ko seedha meray peechhay bhaija.
Main nay apna sar aik minute keliye ghumaaya. Woh zaroor nikal gayi hogi.
Par iss say yeh saabit hota hai ke tumhaaray design kaam kar rahay hain.
-Woh dobaara zinda hui. -Ziyaada dair keliye nahin.
Jhatka abhi bhi kaafi zor ka hai. Uss ka jism usay bardaasht nahin kar saka.
Hamein taizi say chalna hoga. Baaqiyon ko jama karo.
Usay laanay ka waqt aagaya hai.